SAUK se Afrikaanse nuus skuif oor sokkerArgieffoto Talle kykers het Woensdagaand om 19:00 voor die kassie ingeskuif om die Afrikaanse nuusbulletin op SABC2 te kyk, maar van die nuus was daar egter geen teken nie. Kaizer Kgyanyago, woordvoerder van die SAUK, het aan Maroela Media gesê Woensdagaand se Afrikaanse nuusbulletin is na 18:00 geskuif weens Afcon. Volgens hom word Afcon op SABC1 en SABC3 uitgesaai, maar een van die groepwedstryde moes Woensdag op SABC2 uitgesaai word weens ŉ krieketwedstryd wat op SABC3 uitgesaai is. Suid-Afrika en die Wes-Indiese Eilande het mekaar in die vyfde en laaste eendagstryd in die krieketreeks gepak. Kganyago het gesê dit was slegs die een keer nodig om die Afrikaanse nuusbulletin na ŉ ander tydgleuf te skuif.